Hun ble hevet i april 1947 og slept til verftet Chantiers de l'Atlantique i Saint-Nazaire for reparasjoner. Hun fikk ytterligere skader da det brøt ut brann ombord i oktober 1949. Dette resulterte i skade på en del av områdene passasjerene skulle oppholde seg i. Etter fem år og to nestenulykker la hun ut på jomfruturen til New York under sitt nye navn, SS «Liberté» den 2. august 1950. Hun ble i den franske linjens tjeneste fram til 1962, etter at de hadde satt den 66 000-bruttoregistertonns store SS «France» i fart i 1962.